YH4

1)

7–14 p.:

Rikos on oikeudenvastainen teko, joka täyttää laissa määritellyn tunnusmerkistön. Kysymystä on käsiteltävä esimerkkien avulla.

Esimerkiksi pahoinpitely on rikos, mutta tekijä voidaan jättää tuomitsematta, jos rikos on vähäinen, tekijä on alaikäinen tai rikos katsotaan hätävarjeluksi tai pakkotilanteessa tehdyksi.

15–20 p.:

Tahallinen teko on aina rangaistava, ellei tekijä ole syyntakeeton tai rikos vanhentunut. Tuottamuksellisesta teosta rangaistaan, jos siitä on erikseen laissa määrätty, esim. varomattomuus liikenteessä, heitteillejättö.

Samaan rikokseen (esim. ryöstö) päätekijän lisäksi osallistuneet rikoskumppanit voidaan tuomita yllytyksestä tai avunannosta.

Syytettä ei nosteta ns. asianomistajarikoksessa (esimerkiksi kunnianloukkaus ja lievä pahoinpitely), jos asianomistaja ei sitä vaadi.

Taannehtiva laki tai syyttämättäjättämispäätös ovat ansiokkaita lisädetaljeja.

Myös sovittelun käsittely sopii hyvin syventävänä kohtana.

2)

Toni ja Maija ovat kumpikin tahoillaan asuneet opiskelija-asunnossa, mutta nyt he ovat suunnittelemassa muuttoa avoliitossa yhteiseen kotiin. Toni haluaisi vuokra-asuntoa, Maija puolestaan haluaisi hankkia omistusasunnon.

Vertaa vuokra- ja omistusasumisen hyviä ja huonoja puolia Tonin ja Maijan tilanteen kannalta. (6 p.)

Mitä oikeustoimia liittyy yhtäältä vuokra-asunnon ja toisaalta omistusasunnon hankkimiseen? (8 p.)

Mitä muita asumismuotoja Tonille ja Maijalle on tarjolla, ja miten ne eroavat yllä mainituista asumismuodoista? (6 p.)

3.

Tässä tehtävässä a- ja b-kohdat pitää merkitä erikseen.

a) Poliisi selvittää, keitä oli paikalla ja mikä oli kunkin osuus tapahtumiin. Poliisi ottaa pois alkoholin ja hävittää sen sekä aloittaa esitutkinnan. Poliisi selvittää pahoinpitelyjen aiheuttamat vahingot ja antaa harkintansa mukaan yleisen järjestyksen ja alkoholilain rikkomiseen syyllistyneille rikesakon.

Esitutkinnan perusteella poliisi ilmoittaa tapahtuneesta alaikäisten huoltajille ja sosiaaliviranomaisille sekä pahoinpitelyn syyttäjälle syyteharkintaa varten. Syyteharkinnasta asia päätyy käräjäoikeuteen.

Täyteen 10p vaaditaan esitutkinta, esitutkintapöytäkirja, syyttäjän toiminta ja mahdolliset syytteet.

b) Tekijöiden syyntakeisuuden arviointi: 14-vuotias Siiri ei ole rikosoikeudellisessa vastuussa, mutta kaikki muut ovat.

Rikosten tunnusmerkistö: Kokelas voi pohtia rikosnimikkeinä pahoinpitelyä, törkeää pahoinpitelyä, yllytystä rikokseen ja yleisen järjestyksen rikkomista: alle 18-vuotiaat ovat pitäneet hallussaan alkoholia yleisellä paikalla ja nauttineet sitä.

Seurausten arviointi: Vahingonkorvausvelvollisuus on ainakin Siirillä ja Kallella.

Kalle tuomitaan pahoinpitelystä. Pahoinpitelyjä ja vahingonkorvausvaateita voidaan sovitella. Teon tahallisuus, törkeys ja muut rangaistusta lieventävät tai koventavat seikat vaikuttavat päätökseen.

Pekan rooli mahdollisena todistajana.

4

A

7-13 p. Työsuhde voi olla määräaikainen tai toistaiseksi voimassa oleva. Määräaikainen sopimus päättyy ilman irtisanomista. Työsuhteen irtisanominen työntekijän puolelta ei vaadi syytä. Työnantajalla tulee olla asiallinen ja painava syy: tuotannolliset ja taloudelliset syyt tai henkilöstä johtuva syy.

Irtisanomisessa noudatetaan irtisanomisaikaa, jonka ajan työsuhde jatkuu normaalisti. Aika on pidempi, kun työnantaja irtisanoo. Koeajalla (enintään 6 kk) työsuhde voidaan päättää ilman irtisanomisaikaa.

Työsuhteen purkaminen astuu voimaan välittömästi ja se edellyttää vahvempia perusteita, kuten rikollista toimintaa tai piittaamattomuutta työturvallisuudesta. Myös määräaikainen työsuhde voidaan purkaa. Työntekijä voi purkaa työsuhteen, mikäli työnantaja ei esimerkiksi maksa palkkaa tai työturvallisuus on laiminlyöty.

14-20 p. Mikäli työntekijä tekee virheitä työssään, häntä tulee varoittaa ennen irtisanomista ja antaa mahdollisuus korjata toimintaa. Vasta varoituksen jälkeen, jos toimintaa ei korjata, voidaan irtisanoa. Irtisanomisen tai purkamisen perusteen pitää olla työhän liittyvä, eikä syy saa olla asiaton (esimerkiksi perhevapaat, etninen alkuperä, sukupuoli, ay-toiminta).

Irtisanomisajan pituus on suhteessa työajan kestoon. Työsuhteen voidaan katsoa purkautuvan automaattisesti seitsemän päivän luvattoman poissaolon vuoksi.

Suuremmissa yrityksissä tuotannollisten ja taloudellisten syiden käyttäminen irtisanomisperusteena edellyttää yhteistoimintamenettelyä (YT-neuvottelut).

Koeajalla:

Sekä työnantaja että työntekijä voi purkaa työsuhteen koeajan kuluessa. Koeaikapurku ei edellytä työsopimuslain mukaista irtisanomis- tai purkuperustetta, mutta sitä ei saa tehdä syrjivällä tai epäasiallisella perusteella.

Yleisimmät syrjintäperusteet ovat raskaus ja terveydentila. Hyväksyttyjä koeaikapurun perusteita ovat esimerkiksi työn suorittamiseen liittyvät puutteet tai työntekijän sopeutumattomuus työhön tai työyhteisöön.

Työsopimus on purettava koeajan kuluessa ja se päättää työsuhteen heti. Työntekijän ei tarvitse perustella, jos hän purkaa työsuhteensa. Työnantajalla on velvollisuus perustella koeaikapurku, jos työntekijä ensin saattaa todennäköiseksi, että purkaminen on tapahtunut syrjivin tai epäasiallisin perustein. Työnantajan pitää järjestää mahdollisuus kuulemiseen ennen työsuhteen päättämistä.

Työnantaja voi joutua maksamaan vahingonkorvausta, jos se purkaa työsuhteen koeaikana syrjivällä tai epäasiallisella perusteella

B

. 10 p. Rakennusprojekti on kuluttajasuojalain alainen kuluttajapalvelus, koska kyseessä on yksityishenkilö ja yritys. Sauna valmistui kuukauden myöhässä. Kokelas pohtii urakan viivästymisestä aiheutuvia seurauksia, esimerkiksi jos sopimuksessa on mainittu sopimussakosta tai mahdollinen hinnanalennus urakkahinnasta. Kokelas pohtii lisätöiden vaikutusta urakan kokonaishintaan. Kokonaishinnan tulisi kattaa kaikki työt. Lahtisten olisi pitänyt sopia lisätöistä erikseen.

10 p. Lahtisten tulisi tehdä reklamaatio eli vaatia hyvitystä. Jos elinkeinonharjoittaja ei suostu hinnanalennukseen, Lahtiset voivat olla yhteydessä maistraatin kuluttajaneuvontaan ja edelleen kuluttajariitalautakuntaan. Lopulta asian voi viedä riita-asiana käräjäoikeuteen, joka voi vasta määrätä elinkeinonharjoittajaa toimimaan lain mukaan. Käräjäoikeuden päätökseen voi hakea muutosta ylemmissä oikeusasteissa.

5.

7-14 p. Käsitelty ositus, testamentin mukainen perinnönjako ja rintaperillisen asema. Vastauksessa on lisäksi ohdittu muutamaa oikeudellista seikkaa, kuten testamenttia, rintaperillisten asemaa ja avio-oikeutta.

15-20 p. Omaisuuden jako: ensin tehdään ositus kuolleen puolison ja lesken välillä. Heillä ei ole avioehtoa, joten puolet netto-omaisuudesta kuuluu leskelle. Vainajan omaisuus jaetaan testamentin mukaan, mikäli kukaan rintaperillisistä ei vaadi lakiosaansa tai moiti testamenttia. Rintaperillisiä ovat Tuomo ja Martti. Oikeudellisessa mielessä Oiva ei ole Jaakon eikä Liisan isä, eivätkä he ole rintaperillisiä. Jos rintaperilliset vaativat lakiosaansa, he tulevat sen saamaan testamentista huolimatta. Tällöin puolet vainajan omaisuudesta jaetaan tasan rintaperillisten kesken. Maarit, Liisa, Tuomo ja Martti saavat kukin osansa kuolinpesästä ja Jaakolle maksetaan testamentin määräämä summa rahaa.

Vastauksessa on pohdittu lisäksi muutamia seuraavista seikoista: testamentin moittiminen, osituksen sovittelu on mahdollista lyhyen avioliiton vuoksi, avioehdon puuttumisen merkitys, lakiosan vaatiminen, lesken asumisoikeus. Lisäksi voi käsitellä sitä, miksi Jaakko ei ole samassa asemassa kuin rintaperilliset ja voiko Marttia tehdä perinnöttömäksi.